钦定古今图书集成/历象汇编/岁功典/第062卷 > 《云南志书》 > 空同赋 阙名
## 钦定古今图书集成/历象汇编/岁功典/第062卷 > 《云南志书》 > 空同赋 阙名

“何孟秋之元夜兮，心憀戾而弗怡。偃予躯之既宁兮，
神杳杳于寒闺。云屋掩而弗扃兮，壁带耿而夜光。宕
予魄而不得视兮，怅伫立其怔营。灵修顾予而一笑
兮，懽并坐之从容。寐将醒而不忍兮，旦欲往而焉从？
眷予衷之廓落兮，奄愁结而增忡。超吾升彼昆仑兮，
路修远而焉穷？忽凭危以临睨兮，薉广寒与阆风。”信
真际之明融兮，又何必怀此梦也。矢予词以自写兮，
盍将反予斾乎空同。